ועדת הכנסת, כנסת 25, פרוטוקול מספר 106, 2023-12-03 00:00

אופיר כץ: שלום לכולם, שבוע טוב

אופיר כץ:  היום יום ראשון, כ' בכסלו התשפ"ד, 3 בדצמבר 2023

אופיר כץ:  הסעיף הראשון על סדר-היום: בקשת הממשלה להקדמת הדיון בהצעת החוק הבאה, בכל הקריאות: הצעת חוק הפחתת הגירעון והגבלת ההוצאה התקציבית (תיקון מס' 24), התשפ"ד-2023, מ/1684

אופיר כץ:  תנמק תמר לוי, רכזת מקרו באגף תקציבים

- דדון: היא לא נמצאת בזום

- דדון:  נעבור בינתיים לתוכנית הכלכלית

אופיר כץ: טוב

אופיר כץ:  נעבור לסעיף 2

אופיר כץ:  אתם משיגים אותה? אוקיי

אופיר כץ:   
 2

אופיר כץ:  הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ד–2023 (מ/1685)         

אופיר כץ: סעיף 2

אופיר כץ:  הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ד–2023, מ/1685

אופיר כץ:  גם זה בכל הקריאות

אופיר כץ:  תנמק אביגיל, רכזת פיננסים באגף תקציבים

אופיר כץ:  היא נמצאת? כן, בבקשה

אביגיל ונקרט: שלום, צוהריים טובים, אני מאגף תקציבים

אביגיל ונקרט:  אני אגיד שני משפטים על החוק המקורי, ואז על התיקון

אביגיל ונקרט:  בחוק ההסדרים אושר חוק קצר אבל חשוב מאוד מבחינתנו, חוק שמחייב את הבנקים לשלוח  אחת לחודש הודעה לכל הלקוחות שלהם, שמפרטת את כל הריביות ואת כל העמלות שנגבו מהן בחודש שחלף

אביגיל ונקרט:  החוק הזה נועד לתת מענה לבעיה מאוד משמעותית בעינינו במערכת הבנקאית, והיא שהלקוחות פשוט לא יודעים כמה הבנק גובה מהם על עמלות וריביות בכל חודש

אביגיל ונקרט:  המטרה המרכזית של החוק היא להגביר את השקיפות, להעלות את המודעות הצרכנית של הלקוחות ולאפשר להם לדעת כמה הם משלמים

אביגיל ונקרט:  הם יוכלו להתמקח עם הבנק על הסכום שהם משלמים, והם יוכלו לבדוק אם לבנקים אחרים אין הצעות יותר אטרקטיביות

אביגיל ונקרט:       בוועדת הכלכלה נקבע שהחוק ייכנס לתוקף בשתי פעימות, הראשונה – לשלוח הודעה לגבי עמלות – תיכנס לתוקף ב-1 בינואר, כלומר בעוד קצת פחות מחודש

אביגיל ונקרט:  והשנייה לגבי ריביות, ולגבי ריביות ועמלות על הלוואות לדיור, חצי שנה לאחר מכן, ב-1 ביוני, כשמועדי התחילה האלה נקבעה בהתאם להיערכות הטכנולוגית שנדרשה מהמערכת הבנקאית

אביגיל ונקרט:  הם נדרשים לאיזשהו פיתוח טכנולוגי, כדי לאסוף את המידע מכל מערכות המידע של הבנק

אביגיל ונקרט:  עד כאן לגבי החוק המקורי

בועז טופורובסקי: רק אם הם דוחים גם את הגבייה

אופיר כץ: מה השינוי שמתבקש בחוק הזה?     

אביגיל ונקרט: השינוי שאנחנו מבקשים לעשות כאן, הוא דחייה של המועד - - -     

יצחק פינדרוס: מה את אומרת? הבנקים הפסידו יותר מדיי כסף - - -     

אופיר כץ: רגע, רגע

בועז טופורובסקי: הבנקים, קשה להם לספק דוחות? שיעבירו עובדים ממחלקת הגבייה למחלקת - - -     

אופיר כץ: רגע, תנו לה לסיים

אביגיל ונקרט: אני אסביר למה אנחנו מבקשים את הדחייה הזאת

אביגיל ונקרט:   זמן קצר אחרי שהפרצה הלחימה קיבלנו פנייה גם מבנק ישראל וגם מהמערכת הבנקאית בבקשה לדחות את מועד התחילה

אביגיל ונקרט:  הסיבה המרכזית היא שבעקבות המלחמה, חלק גדול מעובדי הטכנולוגיה של מערכת הבנקאות גויסו בצווי 8, ושנית, אלו שנותרו ובעצם כל המערכת הבנקאית, העבירה את המשאבים שלה כדי לטפל במתווים גם של הממשלה, גם של הכנסת, גם של בנק ישראל, המתווים לסיוע לנפגעים

אביגיל ונקרט:  זה בעצם העביר משאבים שדברים שהם היו צריכים לפתח מכוח רגולציות וחקיקות אחרות, לאותו מתווה סיוע

אביגיל ונקרט:       אחרי בחינה של הצרכים של המערכת הבנקאית, גם אנחנו לא אהבנו את זה בהתחלה, אבל הבנו שזאת בקשה מוצדקת וצריך לאפשר דחייה

אביגיל ונקרט:  היא מאוד קצרה ומוגבלת – דחייה של שלושה חודשים בלבד

אביגיל ונקרט:   במקום שההודעה תישלח ב-1 בינואר, לפי החוק שמונח בפניכם, ההודעה תישלח ב-1 באפריל

אביגיל ונקרט:  הסברתי קודם שהמהלך הוא בשתי פעימות: פעימה ראשונה ב-1 בינואר ופעימה שנייה ב-1 ביוני

אביגיל ונקרט:  הפעימה השנייה לא נפגעת בהצעה שאנחנו מביאים כאן

אביגיל ונקרט:  הדחייה היא רק לגבי הפעימה הראשונה, שתהיה ב-1 באפריל במקום ב-1 בינואר

יצחק פינדרוס: אנחנו מציעים להקדים את זה

אופיר כץ: תודה, תישארי איתנו

אופיר כץ:  למישהו יש שאלות לאביגיל?     

יצחק פינדרוס: כן, יש לי בקשה שהם יביאו את זה בעוד חודשיים, לא עכשיו

אופיר כץ: לגבי העניין הזה, זה הולך לוועדת הכלכלה ותצטרכו להגיע לשם עם נתונים, עם מספרים על כמות המילואימנקים

אופיר כץ:  כפי שהצגת, ונכון שזה רק פטור, אבל אני לא חושב שזה ישכנע שם את חברי הוועדה

אופיר כץ:  כדאי שתבואו עם יותר נתונים משכנעים

נאור שירי: אתה בעד פטור?     

אופיר כץ: כן

אופיר כץ:  אם הם לא ישכנעו בוועדה - - -     

בועז טופורובסקי: רגע, למה צריך פטור? למה הפטור הזה?     

אופיר כץ: כי אנחנו מדברים על חודש ינואר

אופיר כץ:  ההחלטה תתקבל לפה או לפה

אופיר כץ:  אני לא יכול להשאיר את זה באוויר

נאור שירי: רגע, אני אסביר לך, כי דיברת על נתונים

נאור שירי:  גם לציבור ולאנשים אחרים חוץ ממשרד האוצר, יש זכות לגיטימית להסתכל על החוק ולהביא גם נתונים

אופיר כץ: אין בעיה, בשביל זה יש ועדת כלכלה שמטפלת בזה

נאור שירי: אבל אתה לא נותן להם זמן בכלל

נאור שירי:  אתה – הכול בפטור

אופיר כץ: אני נותן את הפטור, וזה עובר לוועדה שאמורה לדון בחוק הזה

אופיר כץ:  זה לא חייב לעבור

אופיר כץ:  אם לא ישכנעו את חברי הוועדה ואת יושב-ראש הוועדה, זה לא יעבור

בועז טופורובסקי: אדוני היושב-ראש, ברשותכם, פשוט לא שמעו אותה מספיק טוב

בועז טופורובסקי:  מה שבנק ישראל מבקש באמצעות האוצר, שזה שההחלטה של ועדת הכלכלה שדוחות שיפרטו ללקוחות הבנק על הריביות – ריביות בדיור וריביות בכל הדברים – יידחו מינואר לאפריל, ויש עוד פעימה

בועז טופורובסקי:  אני חבר בוועדת הכלכלה ואני חבר בה הרבה שנים

בועז טופורובסקי:  אני לא זוכר שהייתה פעם אחת, שהיה איזה שינוי טכנולוגי שהוא לטובת הלקוחות, והבנקים לא באו וביקשו ארכה

בועז טופורובסקי:  לא הייתה פעם אחת, ותמיד היו סיבות אחרות

בועז טופורובסקי:  עכשיו זאת המלחמה

בועז טופורובסקי:       דבר שני, יש עובדי טכנולוגיה שהלכו למילואים, כמו בהרבה מאוד עסקים

בועז טופורובסקי:  אני לא רואה את הבנק מסיט מעובדי הגבייה של הבנק לעובדי הטכנולוגיה, או את הטכנולוגיה בתחום הגבייה נעצרת, או מבקשים מאיתנו לחכות עם גבייה של הבנק - -      

שרון ניר: בגלל שאנשים במילואים

בועז טופורובסקי: נכון,  בגלל שאנשים במילואים

בועז טופורובסקי:  הבנקים הם ברווחי שיא

בועז טופורובסקי:  אני לא בא בטענות לבנקים, הם עושים את העבודה שלהם, אבל אנחנו לא יכולים לאשר משהו שיקל עם הבנקים ויקשה על האזרחים בתקופה כזאת

בועז טופורובסקי:  לאזרחים עוד יותר אין כוח לכל החשבונות והריביות והכול

בועז טופורובסקי:  כולם דוחים משכנתאות

ארז מלול: לשם שינוי אני מסכים איתך

אופיר כץ: אני גם אוסיף על מה שאתה אומר, שהם מחליטים מעכשיו לעוד שלושה חודשים

אופיר כץ:  למה לא בעוד חודש? למה שלושה חודשים?     

בועז טופורובסקי: לדעתי, לא כדאי לאשר את זה כאן

בועז טופורובסקי:  אני חושב שאנחנו נצביע נגד, ואני גם לא רואה איך ועדת הכלכלה תאשר את זה

בועז טופורובסקי:  אני חושב שזאת חוצפה של הבנקים בתקופה הזאת לבוא ולבקש את זה

אפרת רייטן: לפני שאתה מסכם, אני רוצה לומר מילה בעקבות מה שאומר חברי בועז

אפרת רייטן:  ברור לחלוטין שהמשמעות של זה היא פגיעה באזרחים, נכון? הרי היא הסבירה היטב לבד שלהגיש בכל חודש לאזרחים, זה כדי שהם יידעו מה הריבית, ויוכלו להעביר בין בנקים

אפרת רייטן:  הרציונל הוא לתת לאזרחים את האינפורמציה המלאה כדי לתכנן את האירוע

אפרת רייטן:  עכשיו הם אומרים: אנחנו גורעים את הזכות הזאת מכם, האזרחים, כשאתם במלחמה, כשאתם במילואים, כשגם ככה קשה לכם, ודוחים את זה בשלושה חודשים

אופיר כץ: המפונים גם מקבלים שלושה חודשים קדימה?     

אפרת רייטן: מילה אחרונה

אפרת רייטן:  יש רציונל נוסף בתקופת ההנחה, וזה לשמוע את הציבור

אפרת רייטן:  לתת לציבור את ההזדמנות לבוא ולהעיר, ולא להגיע לוועדות עצמן

אפרת רייטן:  בסוף זה מגיע ויש פה דיונים, זה לא סתם

אופיר כץ: אפרת, את היית יושבת-ראש ועדה ואת יודעת שהעבודה עצמה נעשית בוועדה, ואני לא בא להחליף את ועדת הכלכלה

אפרת רייטן: לא, אני לא מסכימה איתך

אפרת רייטן:  נכון, שהעבודה מתקיימת בוועדה עצמה, אבל יש משמעות אדירה, ולא סתם זה קיים בחוק, לתקופת ההנחה הזאת, שאומרת: אני רוצה לשמוע את כל הציבור

אפרת רייטן:  יש אנשים שלא באים לכאן, יש אנשים שלא יכולים לבוא

אופיר כץ: את התשובה לכאן או לכאן צריך לקבל כמה שיותר מוקדם, כי ב-1 בינואר הם צריכים להעביר את זה

נאור שירי: אתה יו"ר ועדת הכנסת

נאור שירי:  מתי קיבלת את זה?     

אופיר כץ: היום

נאור שירי: מה זה הצורה הזאת? מה זה הקטע הזה? יש פה כנסת או שאנחנו במוביל הארצי?     

אפרת רייטן: אסור לתת לדרוס את הכנסת

אפרת רייטן:  אין

אפרת רייטן:  זה לא יכול להיות

נאור שירי: 15 דקות לפני הישיבה – קיבלנו

בועז טופורובסקי: אדוני היושב-ראש, אני רק רוצה להשלים

בועז טופורובסקי:  כל הדבר הזה הוא חלק ממהלך כולל של הגברת התחרויות בין הבנקים, כדי שנוכל בלחיצת כפתור לעבור מבנק לבנק

בועז טופורובסקי:  זה עוצר את כל הרפורמה, כי אם אין לי שקיפות ואני לא יכול לעשות תחרויות, כל הרפורמה נעצרת

בועז טופורובסקי:  חבל, באמת

בועז טופורובסקי:  הפטור מחובת הנחה בשם המלחמה, לא צריך לעשות את זה על כל חוק

בועז טופורובסקי:  זו דעתי

אופיר כץ: כמה זמן, אם זה לא מקבל פטור בסוף?     

ארבל אסטרחן: יש על זה תאריך של מחר

אופיר כץ: אם אין פטור עכשיו?     

אפרת רייטן: כמה ימים

אופיר כץ: טוב

אופיר כץ:  אני מקבל את עמדת חברי הוועדה, אני לא נותן את הפטור

נאור שירי: אמרתי לכם שזה לא יעבור את אופיר

נאור שירי:  אמרתי, נכון? כי הלב שלו במקום הנכון

נאור שירי:   
 1

נאור שירי:  בקשת הממשלה להקדמת הדיון בהצעות החוק הבאות, בכל הקריאות:     הצעת חוק הפחתת הגירעון והגבלת ההוצאה התקציבית (תיקון מס' 24), התשפ"ד–2023 (מ/1684)     

אופיר כץ: בקשת הממשלה להקדמת הדיון בהצעות החוק הבאות בכל הקריאות:     הצעת חוק הפחתת הגירעון והגבלת ההוצאה התקציבית (תיקון מס' 24), התשפ"ד–2023, מ/1684

אופיר כץ:  תמר, בבקשה

תמר לוי בונה: שלום, תודה, היושב-ראש

תמר לוי בונה:  כידוע, אנחנו מבקשים לתקן את הצעת חוק התקציב לשנת 2023, וזה יבוא בשתי פעימות

תמר לוי בונה:  הפעימה הראשונה היא מה שמונח בפניכם היום: זה התיקון של הגירעון עצמו ומגבלת ההוצאה – תכף אני אפרט מה התיקון

תמר לוי בונה:  ונצטרך לבוא ביום-יומיים הקרובים גם עם הצעת התקציב עצמה, וזה עוד לא מונח לפתחכם כרגע

תמר לוי בונה:  מה שאתם רואים כרגע על השולחן זה שני חלקים בתוך החוק: הגירעון – אנחנו מבקשים להגדיל את הגירעון מיעד של 2

תמר לוי בונה: 75% ליעד של 3

תמר לוי בונה: 7%

תמר לוי בונה:  במיליארדים זה אומר להגדיל את הגירעון – הוא הרי במונחי תוצר – מכ-52 מיליארד שקל לכ-70 מיליארד שקל

תמר לוי בונה:  זה בצד של הגירעון וזה מורכב גם מצד ההכנסה – אנחנו רואים ירידה בהכנסות על פי תחזית הכלכלן הראשי, וכמובן, מצד ההוצאה – אנחנו כבר רואים שיש גידול מאוד משמעותי בהוצאות, הן האזרחיות והן הביטחוניות, נוכח הלחימה ונוכח אירועי 7 באוקטובר

משה סעדה: מה ההוצאות הביטחוניות המוערכות?     

תמר לוי בונה: זה הסעיף השני בתיקון החקיקה הזה

תמר לוי בונה:  מדובר בהגדלה של מגבלת ההוצאה

תמר לוי בונה:  אנחנו מבקשים להגדיל אותה ב-3

תמר לוי בונה: 75% עבור הצבאי, וב-1

תמר לוי בונה: 95% בצד האזרחי

תמר לוי בונה:  האחוזים הם גידול מההוצאה של שנה קודמת, של שנת 2022

תמר לוי בונה:  במיליארדים זה אומר הוצאה צבאית נוספת של 17 מיליארד שקלים לשנת 2023, והוצאה אזרחית נוספת של 8

תמר לוי בונה: 9 מיליארד

תמר לוי בונה:  באזרחי יש החל מהפינויים והמלונות, ממשיך בביטחון הפנים וכלה במערכת הבריאות

תמר לוי בונה:  כל הפירוט יובא בהצעת חוק נוספת, שהיא בעצם תיקון חוק התקציב עצמו, ואנחנו מקווים להיות שם מחר-מוחרתיים בכנסת

אופיר כץ: מוחרתיים? זה היה אמור להיות היום

יצחק פינדרוס: מתי אתם אמורים להניח את התקציב במליאה?     

אופיר כץ: זה מה שהיא אמרה – מחר-מוחרתיים

נאור שירי: זה מה שנקרא – תבוא מחר בעוד יומיים

יצחק פינדרוס: היא אמרה מחר או מוחרתיים? אני רוצה להבין

יצחק פינדרוס:  מתי אתם מתכוונים להניח את התקציב בכנסת? 

תמר לוי בונה: אני חושבת שנתתי תשובה מדויקת

אופיר כץ: לא

אופיר כץ:  מחר-מוחרתיים זה לא מדויק

תמר לוי בונה: אין בעיה

תמר לוי בונה:  לצורך העניין, אני אומרת שזה יהיה מוחרתיים ומקסימום נקדים

אופיר כץ: לא אמרתם שאתם לחוצים, שהמשרדים לא עובדים?     

אפרת רייטן: למה? במה זה תלוי, תמר?     

בועז טופורובסקי: יעדכנו אותנו מתי לבוא להצביע

אופיר כץ: חברים, אני עושה סדר

אופיר כץ:  היום עולה למליאה הפחתת הגירעון, וזה לא קשור

אופיר כץ:  היא מדברת על התקציב, שהיה אמור להיות ביום שלישי

אופיר כץ:  כנראה רביעי ואולי כבר חמישי

נאור שירי: אין הפחתת הגירעון, זאת הגדלת הגירעון

אופיר כץ: תמר, רוצה להוסיף?     

תמר לוי בונה: כן

תמר לוי בונה:  אני אגיד שאנחנו עושים פעולה שלא עשינו כנראה אף פעם, או לא עשינו בעשרים השנה האחרונות, שזה לפתוח תקציב בזמן שהוא כבר מאושר

תמר לוי בונה:  את זה לא עשינו

תמר לוי בונה:  כלומר, בזמן שהוא כבר נמצא באמצע שנה

תמר לוי בונה:  פתחנו תקציב לפני ששנת התקציב נכנסה לתוקף, אבל תוך כדי שנה, זה חדש לנו, והפעילויות הטכניות מאוד מורכבות

תמר לוי בונה:  אני מצטערת שאמרתי מחר-מוחרתיים, אנחנו פשוט מנסים להקדים את הלו"ז, כי אנחנו רוצים שזה יקרה כמה שיותר מהר

תמר לוי בונה:  כמובן שהמשרדים צריכים את הוודאות הזאת, אבל אני רואה שזה יוצר חוסר ודאות, ולכן אני אומרת שאני מקווה שזה יונח מוחרתיים

אופיר כץ: מה זה אומר, ודאות של המשרדים? זה אומר שעד שאנחנו לא מעבירים את זה הם לא יכולים לתרגם את הכסף הזה למטה?     

תמר לוי בונה: הם יכולים את חלקו

תמר לוי בונה:  עשינו הקפאה של המון תקציבים על מנת לתת להם לעבוד, לתת להם מרווח נשימה ראשוני, אבל זה לא נותן להם את כלל הצרכים שלהם עד סוף השנה

תמר לוי בונה:  לכן, יש דחיפות מאוד גדולה לאשר את זה, אני לא רוצה שישתמע מפה שלא יצאה שום הוצאה עבור המלחמה

תמר לוי בונה:  יצאה, ורק הפינויים הם כ-3 מיליארד שקל פלוס, וכמובן, לכל המערכות יש הוצאות כבדות

תמר לוי בונה:  אפשרנו להם לפעול, אבל הקפאנו כל מיני הוצאות אחרות כדי לתת את מרווח הנשימה הזה, ועכשיו אנחנו רוצים לסדר את זה כמו שצריך בתקציב

אופיר כץ: יש שאלות לתמר? תודה, תמר

יצחק פינדרוס: שאלה ליושב-ראש, אנחנו נמצאים פה באירוע מאוד מאוד מעניין

יצחק פינדרוס:  שרי הממשלה הרי קיבלו את התקציב החדש – זה אושר בממשלה

יצחק פינדרוס:  קוראי העיתונות קיבלו את סעיפי התקציב

בועז טופורובסקי: ומי לא קיבל?     

יצחק פינדרוס: זה יגיע לכנסת מחר-מוחרתיים, ואז יגידו לנו לחכות יומיים בשביל - - - כלומר, לאשר לבנקים – כמעט אישרנו לבנקים בעיה טכנית כזאת, שהציבור לא ידע מזה, אף אחד לא ידע מזה

יצחק פינדרוס:  אנשי ההייטק שאולי יכלו לפתור את הבעיה של הבנקים גם לא ידעו מזה, אבל זה משהו שכל עם ישראל יודע, וכולנו יודעים

יצחק פינדרוס:  לכן, אני חושב שהכול כלול בסיפור הזה

יצחק פינדרוס:       אנחנו צריכים לקבוע כבר עכשיו מה יהיו סדרי הדיון שלנו, ולמה אנחנו צריכים בדיוק על התקציב לשבועיים

יצחק פינדרוס:  בואו נזכור, אנחנו כבר בתוך דצמבר

יצחק פינדרוס:  על זה נצטרך לחכות יומיים, רגוע, שלו

יצחק פינדרוס:  בואו לא נשכח איפה אנחנו נמצאים

יצחק פינדרוס:  שנית, אני אשמח לדעת כבר עכשיו האם יש הגבלות על סדרי הדיון של ועדת הכספים

אופיר כץ: אתה לא יכול לדעת

אופיר כץ:  האם יהיה 98?     

יצחק פינדרוס: לא, לא 98

אופיר כץ: הדיון עוד לא התחיל, פינדרוס, ואתה לא יודע כמה הסתייגויות יהיו

יצחק פינדרוס: אנחנו נמצאים עכשיו באירוע וצריכים להעביר את החוק להפחתת הגירעון, להגדלת הגירעון, לשינוי הגירעון ואת התקציב

יצחק פינדרוס:  כולנו יודעים מה האירוע, כולנו יודעים שאנחנו בלוח זמנים קצר טכנית, כי השנה מסתיימת בעוד שלושה שבועות וחצי

יצחק פינדרוס:  אנחנו כבר בתוך דצמבר

יצחק פינדרוס:  לכן, הייתי רוצה לדעת למה אנחנו לא מעניקים פטור

אופיר כץ: כי לא אושר לנו

אופיר כץ:  יש יועצת משפטית

אפרת רייטן: יש כללים לכנסת, מה לעשות? יש חוקים

אופיר כץ: התקציב לא אושר

יצחק פינדרוס: אבל צריך הסבר הגיוני

יצחק פינדרוס:  הרי איפה אנחנו נמצאים כרגע? אנחנו נמצאים באירוע שכולנו מכירים אותו

אפרת רייטן: מה זאת אומרת? אבל זה חוק-יסוד, אנחנו מדברים על תיקון של חוק-יסוד

אפרת רייטן:  אנחנו מדברים על חוק התקציב, וזה תיקון חוק-יסוד

יצחק פינדרוס: לא חוק-יסוד

אפרת רייטן: על מה אתה מדבר?     

שרון ניר: הוא מדבר על הפחתת הגירעון

אפרת רייטן: זה חוק-יסוד

יצחק פינדרוס: על התקציב

אפרת רייטן: בוודאי שכן

אפרת רייטן:  זה חוק-יסוד

אפרת רייטן:  איך אתה יכול להגביל את - - - של הכנסת?     

יצחק פינדרוס: אנחנו נמצאים בתוך האירוע הזה

אפרת רייטן: אי-אפשר להגביל עבודה של הכנסת עוד לפני שאנחנו בכלל יודעים מה קורה פה

אפרת רייטן:  לדבר כבר על 98 ולדבר כבר על כל מיני דברים?     

יצחק פינדרוס: לא דיברתי על 98

אופיר כץ: על הוועדה, אבל גם אי-אפשר לדעת, כי אתה לא יודע כמה הסתייגויות הם יגישו

ינון אזולאי: הוא שואל למה לא יקבלו פטור

יצחק פינדרוס: למה לא יקבלו פטור? 

אופיר כץ: החוק לא הגיע ואנחנו לא יודעים מתי הוא יגיע

אפרת רייטן: בואו, חברים

אפרת רייטן:  בסוף יש פה כללים, יש פה כללי משחק חוקיים במדינת ישראל

נאור שירי: למה אתה רוצה פטור? למה אנחנו עושים פטור

שמחה רוטמן: שהוועדה תתחיל לדון בתקציב

אופיר כץ: אבל החוק לא הגיע

אפרת רייטן: יש פה מכתב של היועצת המשפטית

אופיר כץ: אני ביקשתי משגית שתבוא

אפרת רייטן: יש מכתב ששגית הוציאה, איך דברים צריכים להתנהל פה

אפרת רייטן:  זה לא עובד ככה

יצחק פינדרוס: איזה מכתב? יש משהו שאני לא מכיר? על איזה מכתב את מדברת?      

אפרת רייטן: אנחנו פנינו אליה במכתב, שהדברים לא ייעשו במחטף על ידי הממשלה ושהכול יעבור דרך הכנסת, לפי הדין

יצחק פינדרוס: יעבור דרך הכנסת

יצחק פינדרוס:  אני לא אמרתי שזה לא יעבור דרך הכנסת

אפרת רייטן: אני אומרת לך שהחוק עוד לא הגיע

יצחק פינדרוס: אמרתי, הבדיחה הזאת, שכולם מכירים את אותם תיקוני תקציב ופשוט עוד לא עשו - - - אין לי הסבר הגיוני למה לא העבירו את מה שהחליטו בהחלטת הממשלה

בועז טופורובסקי: אנחנו האחרונים שיודעים

יצחק פינדרוס: זה היה אמור להיות כבר היום בבוקר פה

יצחק פינדרוס:  בינתיים מספרים לך מוחרתיים, כשכולנו יודעים על מה הדיון

יצחק פינדרוס:  אנחנו נכנסים לדיון הזה ואומרים לנו: לא, לא, זה צריך להיות מונח שם יומיים

יצחק פינדרוס:  חבר'ה, בואו

אופיר כץ: מה?      

בועז טופורובסקי: אני יכול לעזור להסביר את פינדרוס, בבקשה? חוק התקציב מורכב מכמה חוקים

בועז טופורובסקי:  על חלק מהחוקים נאמר לנו עכשיו: בעוד יום-יומיים

בועז טופורובסקי:  דרך אגב, אני מרגיש זלזול בנו

בועז טופורובסקי:  יש חוק התקציב, חוק יסודות התקציב, חוק משק המדינה, חוק הפחתת הגירעון, חוק התוכנית הכלכלית – הכול בדרך כלל בא במקשה אחת

בועז טופורובסקי:  עכשיו אנחנו מגיעים למצב שבו יש לנו רק את חוק הפחתת הגירעון – זה קצת אוקסימורון כי זה חוק הגדלת הגירעון – והוא בא בלי כל החוקים האחרים

בועז טופורובסקי:  אנחנו רוצים להקדים בו דיון, כדי שנוכל להתחיל לדון בו בוועדה

בועז טופורובסקי:  הדיון בוועדה יהיה דיון קצת לא פיירי, כי כאילו אנחנו יודעים מה הולך להיות בתקציב, כי קראנו בעיתון

בועז טופורובסקי:  כי אנחנו יודעים לקרוא

אפרת רייטן: בגלובס, כמו שאמרת, פינדרוס

בועז טופורובסקי: אנחנו, חברי הכנסת, קיבלנו את חוק הפחתת הגירעון וזהו

בועז טופורובסקי:  זה נראה קצת מוזר

בועז טופורובסקי:  זה מה שאתה אומר, פינדרוס?     

אופיר כץ: אבל כל חוק הוא בפני עצמו, ואני לא חושב שזה יבוא על חשבון

אופיר כץ:  זה שתדונו בזה, לא יבוא על חשבון חוק התקציב

בועז טופורובסקי: זה לא מדויק, הרי הכול בא ביחד

ארז מלול: אי-אפשר לדון בחוק הזה בלי חוק יסודות התקציב?     

בועז טופורובסקי: אפשר, אפשר

יצחק פינדרוס: אפשר, אבל אמרנו, בואו לא נעשה את עצמנו

בועז טופורובסקי: זה עושה את זה קצת לא רציני

בועז טופורובסקי:  זה כמו שיהיה דיון על אופניים, ונדון רק על הפדלים

נאור שירי: זה כמו שיהיה דיון על איך ממנים ראש ממשלה זמני, בדיעבד, אחרי שמינו אותו, וגילינו שיש חריגה מסמכות

נאור שירי:  זה בדיוק אותו חוק

נאור שירי:  ככה מתנהלת הממשלה הזאת וככה מתנהלת הכנסת

שמחה רוטמן: שר במשרד האוצר

אופיר כץ: שגית, השאלה היא למה לא אושר פטור - - -     

לפניות הציבור): רגע, אני אסביר

לפניות הציבור):  שגית, יש משהו מאוד מאוד מוזר בסיפור הזה, ואני אגיד מהו

לפניות הציבור):  אנחנו מדברים על תיקוני תקציב לשנת 2023, ואמרו לי שבמניין של הגויים זה עומד להסתיים בעוד שלושה שבועות וחצי

לפניות הציבור):  הממשלה הגישה כבר את חוק הפחתת הגירעון

לפניות הציבור):  קוראים לזה חוק הפחתת הגירעון, אבל זה חוק הגדלת הגירעון, ואני מסכים עם ההגדרה של בועז

לפניות הציבור):  כולנו יודעים, פחות או יותר, על אותם 26 מיליארד שקל שהולכים להיות – 17 מיליארד שקל להוצאות הביטחוניות ועוד 8 מיליארד שקל להוצאות אזרחיות, שאושרו כבר בוועדת הכספים במסגרת הטבות המס ובמסגרת המשברים

לפניות הציבור):  גם הוצאות הביטחון אושרו, וכולם יודעים על מה מדובר

לפניות הציבור):       מישהו במחשב של האוצר עוד לא ידע להעביר לכנסת את הספר כמו שצריך, עד לרגע זה

לפניות הציבור):  לכן, הם יביאו את זה לכאן מחר-מוחרתיים

לפניות הציבור):  יש משהו הגיוני – יכול להיות שמשפטית הוא פחות הגיוני, ולכן אני שואל אותך

לפניות הציבור):  אנחנו נכנסים לחוק הפחתת הגירעון כבר היום

לפניות הציבור):  אנחנו יודעים על מה מדובר, אנחנו מכירים את ה-26 מיליארד שקל, אנחנו יודעים פחות או יותר, על פי פרסומים זרים, שנתנו לחברי הממשלה, מה הולך להיות התקציב

לפניות הציבור):  להגיד: חבר'ה, נחכה יומיים כי אי-אפשר לתת פטור על חוק תקציב, כשאנחנו נמצאים בתקציב של שלושה שבועות, נראה לי שצריך למצוא דרך איך לגשר על הפערים האלה

לפניות הציבור):  זה הכול

נאור שירי: את אוספת שאלות, או שאלה-שאלה?     

שגית אפיק: אני יכולה לאסוף שאלות

בועז טופורובסקי: נשמח שתתייחסי לכל מה שקשור לדוח ההפרשים שיש כתוצאה מחוק-יסוד: משק המדינה

בועז טופורובסקי:  הרי זה היה צריך לבוא ב-1

בועז טופורובסקי: 11 ואחר כך ב-1

בועז טופורובסקי: 12

נאור שירי: בהמשך לשאלתו של חבר הכנסת טופורובסקי, אני אשמח שתתייחסי לשאלה מה עושים כשהממשלה עוברת על החוק

נאור שירי:  אם זאת שאלה כזאת קטנה לדיון של היום

ארז מלול: נאור, אל תפיל עליה כזה תיק

ארז מלול:  זה ליועצת המשפטית לממשלה

אפרת רייטן: יש התייחסות מאוד רצינית של היועצת המשפטית של הכנסת

אופיר כץ: בבקשה

שגית אפיק: אני אתחיל בשאלות של חברי הכנסת בועז טופורובסקי ונאור שירי

שגית אפיק:  חוק-יסוד: משק המדינה, שנחקק לפני כשנה, הסדיר את המצב של תקציב דו-שנתי

שגית אפיק:  לפי חוק-היסוד החדש, שלראשונה הסדיר באופן קבוע תקציב דו-שנתי במצבים מסוימים, שאחד מהם התאים תקציב 2024-2023

שגית אפיק:  לקראת תום שנת התקציב הראשונה בתקציב הדו-שנתי, כלומר נובמבר 2023 במקרה שלנו, משרד האוצר צריך להגיש לכנסת דוח אישור הפרשים וגירעון

שגית אפיק:  הדוח מגיע לכנסת ולוועדת הכספים, ומשוועדת הכספים מאשרת את הדוח הזה, ממשיכות להיות פעולות בהתאם לחוק

שגית אפיק:  כאשר הדוח חורג באופן שקבוע בנוסחה שקבועה בחוק-היסוד ובנסיבות מסוימות, על משרד האוצר לבצע פלט – קיצוץ – לכל משרדי הממשלה בשיעור משמעותי יחסית

שגית אפיק:  הפלט הזה מתבצע באופן אוטומטי, והוא הכרחי מכוח חוק-היסוד

שגית אפיק:       לראשונה, משהופעל חוק-היסוד, והתקציב הדו-שנתי יצא לדרך לאחר שאושר, הייתה אמורה הממשלה – משרד האוצר היה אמור להביא בפני ועדת הכספים את הדוח, וזה לא קרה

שגית אפיק:  זה לא קרה מסיבות ברורות

שרון ניר: זאת הפרה בוטה של החוק

שגית אפיק: זה לא קרה מכיוון שכתוצאה מהלחימה שונו כל הערכים, התחזיות והבסיסים שעליהם התבססו אגף התקציבים ומשרד האוצר, והיכולת שלהם להנפיק את הדוח המבוקש – חשוב לומר שהדוח הזה הוא דוח שהודגש בדיוני ועדת הכספים, כשהכנו את חוק-היסוד

שגית אפיק:  הוא דוח שנעשה ללא מגע יד פוליטיקאים מכל סוג שהוא, לא מהממשלה ולא מהכנסת

שגית אפיק:  זה דוח שמכינים הנציגים המקצועיים של משרד האוצר, וזה זה קבוע כנוסחה וקבוע כפלט קבוע

שגית אפיק:  זאת אומרת, הרצון היה באמת לנתק את הדוח הזה מנסיבות שעשויות להיחשב כנסיבות פוליטית

שרון ניר: לכן, מעשית לא הייתה מניעה להגיש אותו ב-1 בנובמבר

שרון ניר:  אנחנו מדברים על ה-7 באוקטובר

שרון ניר:  מעשית, לפחות

טלי גוטליב: משרדי הממשלה יש להם הארכת מועדים שחלים גם על החוק הזה

שרון ניר: מעשית, מה-7 באוקטובר עד ה-1 בנובמבר יכלו הנציגים המקצועיים לשים את דוח הביצוע על השולחן

טלי גוטליב: חוק הארכת מועדים פוטר אותנו מזה

שמחה רוטמן: חוק הארכת מועדים לא חל על הודעות לכנסת

אופיר כץ: סליחה, לא צריך לקיים את הדיון הזה פה בוועדה

אופיר כץ:  שגית, אני מבקש להתייחס לשאלה לגבי הפטור

אפרת רייטן: אני מאוד אשמח לשמוע את כל התשובה, בלי הפרעות ביניים

שגית אפיק: אני אתייחס לזה בעוד שתי מילים

שגית אפיק:  הדוח לא הוגש

שגית אפיק:  במקום זאת הוגשה הצעת חוק-יסוד: משק המדינה תיקון – הארכת מועדים, כפי שציינה חברת הכנסת טלי גוטליב

שגית אפיק:  נעשתה הארכת מועדים בחוקים שונים, וביקשו גם לתקן את חוק-יסוד: משק המדינה

שגית אפיק:  הצעת החוק הזאת מונחת על שולחן ועדת הכספים

שגית אפיק:  בינתיים, צדק מי שאמר, ואף אני כתבתי על כך ליועץ המשפטי למשרד האוצר

שגית אפיק:  הממשלה ומשרד האוצר נמצאים בהפרה של חוק-היסוד

שגית אפיק:  השאלה הזאת תצטרך להתברר בדיוני ועדת הכספים, וההצעה מונחת על שולחנה

שגית אפיק:  היא תדון בהצעה ואני מניחה שיימצאו הפתרונות לכך במסגרת הצעת החוק

שגית אפיק:       לצד הצעת חוק-יסוד: משק המדינה, שתצטרך לעלות ביחד עם חוק הפחתת הגירעון שמונח היום בפניכם לפטור מחובת הנחה, והצעת חוק התקציב 2023 – תכף נגלה מתי היא תגיע לשולחנה של הכנסת – שלושת החוקים האלה יצטרכו לעלות יחד לקריאה השנייה והשלישית

שגית אפיק:       לגבי הצעת חוק התקציב – העמדה המסורתית והנוהג שחל בכנסת, הוא שאין פטור מחובת הנחה להצעת חוק התקציב

שגית אפיק:  זה כלל, שלכאורה היה ניתן לחרוג ממנו במקרה הזה

שגית אפיק:  השאלה הזאת גם נשקלה

שגית אפיק:  היא נשקלה משום שבסופו של דבר, אומנם יובא בפני הכנסת תקציב 2023 חדש, שמחליף את כל תקציב 2023, מצד אחד

שגית אפיק:  זאת הסיבה שבסופו של דבר אני סברתי שלא יהיה נכון לאפשר פה פטור מחובת הנחה

שגית אפיק:  מצד שני, צדק מי שאמר שהחוק הזה יחול בסופו של דבר לתקופה קצרה, של פחות מחודש

שגית אפיק:  ככל שמשרד האוצר מתמהמה עם הנחת הצעת חוק התקציב, ברור שאנחנו מתקשים עם לוחות הזמנים

שגית אפיק:       אני סברתי שלא נכון יהיה לשנות את הנוהג ביחס להצעת החוק הזאת, למרות נסיבות החירום, למרות הלחימה, למרות הצורך ההכרחי בתיקון התקציב, וחשבתי שיהיה נכון לאפשר גם לאופוזיציה כלי נוסף של הנחת החוק, היכרות עם החוק לפני הבאתו להצבעה

שגית אפיק:  עם זאת, חוק הפחתת הגירעון, שגם לגביו לעיתים לא ניתן פטור מחובת הנחה, מכיוון שהוא הונח בנפרד, מכיוון שמדובר בחקיקה רגילה, מכיוון שבסופו של דבר הוא מסדיר את הגדלת הגירעון, שהיא הכרחית גם אם לא יתוקן חוק התקציב

שגית אפיק:  בכל מקרה היא הכרחית, על מנת שהממשלה לא תפר ולא תימצא בהפרה מתמשכת

שגית אפיק:  לכן, לגבי חוק הפחתת הגירעון, אישרתי וסברתי שאפשר יהיה לתת פטור מחובת הנחה

שגית אפיק:  ההנחה הייתה מול נציגי אגף תקציבים ומשרד האוצר, שתהיה הנחה של הצעת חוק התקציב או היום או, לכל המאוחר, מחר

שגית אפיק:  אני מבינה שזה השתנה, והם אמרו עכשיו שבעוד יומיים

בועז טופורובסקי: שנהיה מוכנים בדקת קריאה גם מחר

אפרת רייטן: היא אמרה שהם עושים מאמץ להביא את זה מחר, אבל לקחת בחשבון שזה בעוד יומיים

נאור שירי: יש אחלה הומור, אבל אנחנו לא שמים לב – אין כנסת

נאור שירי:  אין כנסת במדינת ישראל

שגית אפיק: אני רוצה לסייג את דבריי

שגית אפיק:  אני באמת חושבת, ואני גם אשוחח עם משרד האוצר, שהכרחי שהם יניחו את הצעת חוק התקציב בהקדם האפשרי

שגית אפיק:  בסופו של דבר, לא ייתכן שלכנסת יישאר זמן קצר להפליא, לצורך הכנת הצעת החוק

שגית אפיק:  ככל שהצעת החוק תונח בדחייה – ביום שלישי לצורך העניין – אני חושבת שבאיזון בין לתת לוועדת הכספים ולכנסת יותר זמן ללמוד ולהכין את ההצעה, לבין מתן כלי לאופוזיציה, אני אצטרך לשקול מחדש את ההחלטה שלי לגבי פטור מחובת הנחה

שגית אפיק:  עם זאת, אני אומרת שבעיניי, חובה על משרד האוצר וחובה על הממשלה שסיימה כבר את הכנת הצעת החוק הזאת, להביא אותה בהקדם האפשרי

נאור שירי: מה זה סיימה?     

שגית אפיק: הם החליטו

שגית אפיק:  יש החלטת ממשלה

יצחק פינדרוס: יש החלטת ממשלה

יצחק פינדרוס:  הרי הם לא הולכים להביא משהו אחר

שגית אפיק: יש החלטת ממשלה

אפרת רייטן: זה לא סותר אחד את השני

אפרת רייטן:  זה שיש החלטת ממשלה, לא סותר את הזכות שלנו, של הכנסת

יצחק פינדרוס: נכון, היא מחזקת את מה שאת אומרת

אפרת רייטן: לא, לא, לא

אפרת רייטן:  תאמינו לי, הקשבתי היטב וקראתי גם את דבריה החכמים של היועצת המשפטית של הכנסת

אפרת רייטן:  ההערה שלי אומרת שאם עמדו בפני היועצת המשפטית של הכנסת השיקולים בהקשר לחובה של הכנסת ושל האופוזיציה, ולמעשה של הציבור ושל הרשות העצמאית הזאת שהיא פה, יש לה חובה בדין לקבל את החומר

אפרת רייטן:  חוק כל כך חשוב ומהותי, שיש לו השלכות רחבות על כלל האוכלוסייה הציבורית במדינת ישראל

אפרת רייטן:  לקחת מאיתנו, לגרוע מאיתנו את הזכות הזאת כשיהיה לנו מה ללמוד שם ויהיה לנו מה לומר, אני חושבת שזאת בעיה חמורה

שגית אפיק: אני לא אמרתי דברים חותכים

שגית אפיק:  אמרתי שאני אשקול את זה הדברים

אפרת רייטן: חשוב לי רק להשלים את המשפט

אופיר כץ: אפרת, תודה

אופיר כץ:  לא, לא, זה לא הדיון עכשיו

אפרת רייטן: אין בעיה, אבל לא סיימתי

אפרת רייטן:  אי-אפשר לקטוע אותי באמצע

אפרת רייטן:  כבר הייתי באמצע המשפט

אופיר כץ: לא, כי זה לא הדיון

אופיר כץ:  אפרת, זה לא הדיון

אפרת רייטן: זה כן הדיון

אופיר כץ: לא, זה לא הדיון פה

אופיר כץ:  זה לא על סדר-היום

אפרת רייטן: בוודאי שכן

אופיר כץ: לא

אופיר כץ:  אנחנו בהפחתת הגירעון עכשיו

אופיר כץ:  קיבלנו תשובה, תסיימי את המשפט

אפרת רייטן: אני רק רציתי לחדד ולהבהיר, השיקולים שעמדו בפני היועצת המשפטית שרירים וקיימים, גם אם זה יידחה ביום

אפרת רייטן:  שום דבר לא השתנה מבחינת הזכות, ומדובר על יום או על יומיים

אפרת רייטן:  אני חושבת שאין בזה שום היגיון לבוא ולגרוע זכות כל כך יסודית, כשמדובר פה בסוף על חוק-יסוד

אופיר כץ: תודה

אופיר כץ:  תמר, רצית להוסיף משהו?     

שגית אפיק: למה היא בזום?      

אפרת רייטן: למה היא בזום? זאת שאלה מצוינת

שגית אפיק: תמר, למה את לא פה? זה זלזול בכנסת

נאור שירי: זה זלזול בכנסת? כל שאר הדברים לא זלזול?     

אפרת רייטן: זה לא יכול להיות

אפרת רייטן:  כל הזמן אומרים: הכנסת, הריבון, הריבון, ונותנים לדרוס אותנו מכל הכיוונים

אפרת רייטן:  אני לא מצליחה להבין את ההיגיון

אפרת רייטן:  אתם סותרים את עצמכם כל הזמן בהתנהגות ובדיבורים

אופיר כץ: אפרת, תודה

תמר לוי בונה: הדיון נקבע בלוחות זמנים קצרים

תמר לוי בונה:  ככל שעדיין אתם חושבים שרלוונטי להגיע, נשלח נציג

תמר לוי בונה:  זה פשוט היה מעכב את הדיון, ורצינו לעלות מבלי לעכב אותו

תמר לוי בונה:       לגבי הטענות שנטענות כאן, חשוב לי להסביר משהו שהוא מאוד חשוב

שגית אפיק: הם לא קיבלו זימון כשחברי הוועדה קיבלו זימון? מה היה ברגע האחרון?     

אופיר כץ: כן, תמר, בבקשה

תמר לוי בונה: בכל מקרה, לגבי תהליך הגשת החוק, חשוב לי לציין שבדרך כלל לוקח לנו כחודש פלוס בין הממשלה לבין ההנחה לכנסת

תמר לוי בונה:  תסתכלו, למשל, על התקציב האחרון

תמר לוי בונה:  הממשלה אישרה בפברואר והגשנו אותו בסוף מרץ

ארז מלול: זה תקציב לשנה וזה תקציב לשלושה שבועות

שגית אפיק: פה היה לכם כבר תקציב מוכן, ועשיתם רק שינויים והתאמה

נאור שירי: כל העיתונאים חוץ מאיתנו

נאור שירי:  כולם יודעים

אפרת רייטן: אולי אני צריכה להיות גם עיתונאית, להרים טלפון לאגף התקציבים ולהבין במה מדובר

תמר לוי בונה: חברים, אנחנו גורמי מקצוע

תמר לוי בונה:  אני אשמח שתיתנו לי שלוש דקות להסביר את התהליך

תמר לוי בונה:  אנחנו נמצאים כאן לילות כימים כדי לעשות את זה

תמר לוי בונה:  יש הבדל בין מה שהוגש לממשלה לבין מה שמוגש לכנסת

תמר לוי בונה:  לממשלה זה מוגש ברמת גגות, והגגות שהוגשו לממשלה אף פעם לא סופיים, כי נערכים שינויים תוך כדי

תמר לוי בונה:  אם תראו את גג הסעיף שהוגש לממשלה ואת הגג שיוגש לכם, תראו שזה לא אותו הגג

תמר לוי בונה:  זה תמיד ככה

תמר לוי בונה:  אתם תראו שלכם זה הוגש ברמת התוכניות התקציביות, וזה דבר שאנחנו יכולים לעשות רק כשיש סעיפים סופיים שנסגרים בכנת

תמר לוי בונה:  אנחנו השארנו פה בלי לילות, בלי ימים ובלי סופי שבוע את רוב האנשים כאן, כדי לעשות את זה הכי מהר שאי פעם עשינו

תמר לוי בונה:       מי שחושב שזה לעשות קליק על האנטר, לא מבין, לצערי, את התהליך, ואני אשמח להסביר אותו

תמר לוי בונה:  צריך לקחת את הגג הזה שמאושר בממשלה, לקחת את השינויים – את כל מה שהשתנה במהלך הממשלה – להטמיע אותו ואז לפרוט אותו לתוכניות

תמר לוי בונה:  אנחנו צפויים לסיים את התהליך הזה עד הלילה

תמר לוי בונה:  אנחנו נשארים פה לפנות בוקר ובלילה, ואני לא רוצה על זה צל"ש, אני רק רוצה שתבינו שאנחנו לא מונעים מכם שום דבר

תמר לוי בונה:  מה שיש כביכול לעיתונאים, זה דברים שאושרו ברמת הסעיף בממשלה, וכמובן לא מה שיוגש לכם, שהוא ברמת פירוט הרבה יותר גבוהה

תמר לוי בונה:  אנחנו עושים את זה הכי מהר שאי פעם עשינו את זה, וזה תהליך שאנחנו עושים בפעם הראשונה כשזה בזמן שנת תקציב

תמר לוי בונה:  כשיש תקציב מאושר, אנחנו מגישים תקציב חדש וזה אומר שיש הרבה פערים טכניים שאנחנו צריכים לגשר עליהם ולהמציא

תמר לוי בונה:  לכן, נצטרך את היום עד הלילה

אופיר כץ: תודה, תמר

אופיר כץ:  תישארי בהאזנה

אופיר כץ:  בבקשה, שגית

שגית אפיק: תמר, אני מברכת על התהליך המעמיק והיסודי שאתם עושים במשרד האוצר

שגית אפיק:  אנחנו עושים את התהליך הזה מידי שנה בכנסת בשישים ימים שהעניק לנו המחוקק, כאשר גם שם אנחנו מתכנסים בכנסת ללילות על לילות במשך שלושים ימים

שגית אפיק:  ועדות שלמות יושבות כאן ומעבירות גם את חוק ההסדרים וגם את חוק התקציב, כדי שיהיה תקציב למדינת ישראל, וכדי לסייע למשרד האוצר לממש את החקיקה שהוא הביא בפני הכנסת

שגית אפיק:   זה קריטי, בעיניי, שהצעת חוק התקציב תגיע לכנסת בהקדם האפשרי

שגית אפיק:  לא ייתכן לקצר את לוחות הזמנים של הכנסת גם בתקציב מהסוג הזה

שגית אפיק:  בוודאי כשגם את אומרת שמדובר בתקציב תקדימי, בהתחשב בכך שבשבועיים הקרובים, ככל הנראה, רוב הכנסת תעבוד גם בלילות

שגית אפיק:  אני מודה על עבודתכם בלילות, אבל נראה לי שחשוב שהתקציב יגיע ושתהיה לזה תוצאה

אופיר כץ: תודה רבה

אופיר כץ:  בבקשה, חבר הכנסת טופורובסקי

בועז טופורובסקי: תודה רבה, אדוני היושב-ראש

בועז טופורובסקי:  אני אשתדל להתייחס לנושא שזה הקדמת הדיון בהצעת החוק, ולא לפרטים של הצעת החוק, כי יש לי הרבה מה להגיד על זה שקיצצו רק 14

בועז טופורובסקי: 7% מהכספים הקואליציוניים, ויש לי הרבה מה להגיד גם על ההוצאות הביטחוניות

בועז טופורובסקי:  עם כל ההוצאות הביטחוניות שלנו במדינת ישראל, בסוף פשטו עלינו כמו הפדאיון בשנות החמישים, ואז היו לנו הרבה פחות הוצאות ביטחוניות נומניליות, והתמודדנו עם זה

שמחה רוטמן: אז היה מותר לעשות פעולות תגמול

טלי גוטליב: מה אתה אומר, שלא נגדיל את התקציב של משרד הביטחון? נפגע במילואימניקים?     

אופיר כץ: טלי, הדיון יהיה בוועדת הכספים

אופיר כץ:  טלי, תני לו לסיים

בועז טופורובסקי: הדיון יהיה בוועדת הכספים

בועז טופורובסקי:  אנחנו כנסת מלחמה ואנחנו מנסים לאשר הכול, אבל מה שקורה כאן זה הרגשה שכאילו אנחנו או מפריעים או לא רלוונטיים

בועז טופורובסקי:  יושבים פקידים, טובים כלל שיהיו וחרוצים ככל שיהיו – לילות כימים זה מעצבן אותי

בועז טופורובסקי:  למה, החיילים בצבא לא עובדים לילות כימים? אנחנו, אם צריך לא עובדים לילות כימים? כל הבכיינות הזאת

בועז טופורובסקי:  אבל אם בצבא היה צריך לתקוף מחר, לא היו אומרים: רגע, זה ייקח לנו חודש כי יש לנו ישיבות לילות כימים כדי להכין את התקיפה כמו שצריך, ולכן מחר אי-אפשר לתקוף

בועז טופורובסקי:  אם יש דברים שצריך לעשות, היה צריך לעשות אותם מזמן

בועז טופורובסקי:  זה נאמר לנו כאן, בוועדה, בהינף יד

בועז טופורובסקי:       באוצר החליטו להתעלם מהוראת חוק-יסוד

בועז טופורובסקי:  אין סמכות לאף אחד, למעט בית משפט, לבוא ולהגיד מאיזו הוראת חוק-יסוד אפשר להתעלם

שמחה רוטמן: לא, לא, לא

שמחה רוטמן:  גם לבית משפט אסור להתעלם מחוק-יסוד

שמחה רוטמן:  רק שיהיה ברור

בועז טופורובסקי: נאמר לנו חד-משמעית בלי בושה, כאן, לוועדת הכנסת, על ידי פקידה שהיא אחלה, ואין לי טענות אליה, אבל היא לא באה לכאן, היא עלתה בזום כי הזמן שלה יקר יותר, כנראה, והיא צריכה לעבוד היום עד הלילה

בועז טופורובסקי:  היא אמרה לנו וגם היועצת המשפטית אמרה לנו, שבאוצר הייתה הוראת חוק על ההפרשים אבל לא עמדו בה מכל מיני סיבות

בועז טופורובסקי:  ועדת הבחירות תגיד מחר שאין בחירות כי אני לא עומדת בזה

בועז טופורובסקי:  אז מה אם חוק-היסוד אמר שיהיו בחירות? זה לא התפקיד שלהם לקבוע במה אפשר לעמוד ובמה אי-אפשר לעמוד

בועז טופורובסקי:  ואז מגיע אלינו חוק ההפחתה, שבא בלי כל החוקים מסביב, ואנחנו צריכים לקיים דיון מהיר כי הכול דחוף, דחוף

בועז טופורובסקי:  אבל זה דחוף בכל פעם שזה מגיע אלינו, שימו לב

בועז טופורובסקי:  לכנסת דחוף לאשר את זה, עכשיו להעלות את זה, עכשיו לכנס את הוועדה, עכשיו לעשות דיונים עוקפים את דיוני התקנון, בהתאם לתקנון כי הכול דחוף דחוף, דחוף

בועז טופורובסקי:  אבל כשאצלם עובדים לילות כימים, זה לוקח שבוע-שבועיים

בועז טופורובסקי:  זה יהיה בעוד יומיים אבל תהיה בדקת קריאה בלשכה שלכם, כי אולי מחר נספיק

בועז טופורובסקי:  ככה ההתייחסות אלינו

בועז טופורובסקי:       אני חושב שאנחנו לא צריכים להסכים לזה

בועז טופורובסקי:  אני חושב שאנחנו יכולים להגיד לאותם אנשים חשובים וחרוצים, שאנחנו לא עובדים שלכם, אתם עובדים שלנו

בועז טופורובסקי:  אני מציע שלא תהיה הקדמת דיון

בועז טופורובסקי:  הרי אנחנו כבר מבינים שהתקציב לא יגיע מחר, אז אנחנו יכולים לעשות דיון בוועדות כמו שצריך; לעשות דיון במליאה כמו שצריך

בועז טופורובסקי:  בסוף זה יאושר ואף אחד לא ימנע מהצבא להילחם, ממשרדי הממשלה לתפקד ומהאזרחים לקבל את מה שהם צריכים

בועז טופורובסקי:  ועדת הכנסת היא הוועדה המרכזית בנושא הזה בכנסת

בועז טופורובסקי:  נשמור על כבודה של הכנסת ועל יסודות הדמוקרטיה כי אומרים כאן בהינף יד איך עברו על סעיף בחוק-יסוד

אופיר כץ: תודה

אופיר כץ:  חבר הכנסת ינון אזולאי

ינון אזולאי: תודה רבה לך, אדוני היושב-ראש

ינון אזולאי:  קודם כול, לגבי חוק-יסוד: משק המדינה, שגית, הם היו צריכים להביא והם לא הביאו באיחור

ינון אזולאי:  אז שלא יספרו לנו סיפורים שהם עובדים, כי הם היו צריכים להביא את זה עד התאריך

שגית אפיק: את הדוח הם היו צריכים להביא

שגית אפיק:   אפ 

אפרת רייטן: ציינה היועצת המשפטית שהיא פנתה במכתב הפרה ליועץ המשפטי של משרד האוצר

ינון אזולאי: לכן אני אומר, עובדים שם, עובדים פה, ושכל אחד יתהדר במה שהוא עושה, אבל אפשר גם עם קצת צניעות

ינון אזולאי:       מעבר לכך, אני חושב שכאשר רוצים להעביר את חוק התקציב עכשיו בזמן קצר – בשבוע הבא זה חנוכה והימים קצרים – בסופו של דבר, התקציב לא ינוצל, ויכול להיות שלזה שואף האוצר

ינון אזולאי:  אני רוצה לחשוד בהם ככה, כי אני חושב שהם אנשים הגונים והם רוצים שישתמשו בתקציב, אבל יכול להיות שבסוף זה יקרה, ויהיה קשה להשתמש בתקציב

ינון אזולאי:       אם היו מביאים אותו היום, כמו שהם הבטיחו, יש יומיים, יגישו, ביום שלישי היינו מביאים אותו והכול היה בסדר

ינון אזולאי:  מחר זה מתחיל להיות לחוץ יותר – יום רביעי, תלוי מתי

ינון אזולאי:  ואם יביאו אותו מחר או אולי יביאו אותו בסוף ביום שלישי, מתי נצביע?      

נאור שירי: איך אמר ממוקה? תבוא מחר בעוד יומיים

ינון אזולאי: אפרת, את יודעת שאני מהחסידים הגדולים של הכנסת, אוהב את הכנסת ומשתדל גם להישמע

ינון אזולאי:  בדרך כלל אני מסכים עם היועצת המשפטית, אבל גם אם אני לא מסכים, אני עושה ומכבד את זה בצורה הטובה ביותר

ינון אזולאי:  אני חושב שבעניין הזה צריך לעשות שיקול דעת, ואם אנחנו נמצאים בסד זמנים קצר – איך אמרתם? יש דברים שיהיו במחלוקת בתקציב, ובטוח תהיה מחלוקת בוועדת הכספים

ינון אזולאי:  יריבו עליהם והכול בסדר

ינון אזולאי:  אפשר לריב על הכול ואפשר לחלוק על הכול, וכמובן, הכול בצורה של דרך ארץ

ינון אזולאי:  אבל אם בסופו של דבר ייפגע תקציב החינוך או תקציב הביטחון או הבריאות – יש שם כספים של בריאות – זה לא שווה שאנחנו נתאמץ ימים ולילות אם בסוף לא ינצלו אותו

אפרת רייטן: אני מסכימה איתך

אפרת רייטן:  אני חושבת שהחיבור גם שלנו לאחריות ולעם ישראל, נמצא בשני הצדדים

אפרת רייטן:  זה לא שאתם יותר אחראים

ינון אזולאי: לא שמעת את זה ממני

אפרת רייטן: לבוא ולהטיל בנו איזשהו דופי, שאנחנו נעשה פה איזושהי מלחמה - - -      

אופיר כץ: לא, הוא לא מטיל דופי

אופיר כץ:  הוא אומר שזה אינטרס שלנו

אופיר כץ:  אינטרס משותף שהכסף יגיע

ינון אזולאי: צריך להיות מאמץ משותף סביב השולחן הזה

אופיר כץ: וזה לא בא על חשבון המלחמות שתעשו כאן בוועדה

אפרת רייטן: אתה יודע את זה

אפרת רייטן:  אתה גם רואה את האחריות של האופוזיציה, ואפילו אתם לא העליתם על דעתכם שתהיה פה אופוזיציה, שלא תתנהל כמו אופוזיציה

ינון אזולאי: אפרת, המאמץ היחיד שצריך להיות פה בשולחן הזה, הוא שאנחנו תובעים ממשרד האוצר להביא את התקציב עוד הלילה ולגמור את זה, כדי שמחר זה יונח, ואז לא צריך להגיע למקום הזה

אפרת רייטן: זה פותר בעיות של ייעוץ משפטי וגם שלנו

ינון אזולאי: אלא אם כן יש להם עניין לעשות פה בעיות, ואנחנו נראה להם שאי-אפשר לעשות את זה

אפרת רייטן: ואז אנחנו נמצאים באירוע

אופיר כץ: ואז יש כאן אינטרס משותף

אופיר כץ:  בבקשה, חברת הכנסת שרון ניר

שרון ניר: הכנסת היא לא חותמת גומי, וההתייחסות של משרד האוצר אלינו לאורך כל התהליך, מרגע שב-1

שרון ניר: 11 לא הוכן דוח ביצוע על כל התקציב, אנחנו מבינים שיש פה הפרה בוטה של החוק והתייחסות אלינו כאל מובנים מאליהם

שרון ניר:  זה היה צריך להיות מוצג בוועדת הכספים, סימן קריאה, וזה לא בסדר

שרון ניר:  משם זה התחיל

שרון ניר:  זה עניין של state of mind ואיך מתייחסים אלינו

שרון ניר:  אנחנו לא יכולים לקבל את זה לא מה-1 בנובמבר וגם לא כעת

שרון ניר:  לכן, מצופה ממשרד האוצר, שבאמת התרגש עליו אירוע גדול כמו על כל עם ישראל, כמו על משרד הביטחון שידע להתעשת ולתת תמונת מצב בזמן, ולעשות תוכניות שמותאמות לעכשיו ועוד דקה, כך מצופה ממשרד האוצר, לתת תמונה ושיקוף מלא לחברי הכנסת

שרון ניר:  זה לא קרה, לצערי, וזה לא בסדר, ולכן לא צריך לעשות פה שום קיצור

אופיר כץ: תודה

אופיר כץ:  חבר הכנסת שירי, בבקשה

נאור שירי: אין לי מה להוסיף אחרי מה שנאמר

נאור שירי:  המשחק פה – הכול מכור

אופיר כץ: למה אתה אומר ככה? מה היה בסעיף הקודם?     

נאור שירי: בסעיף הקודם פרגנתי לך

אופיר כץ: אז למה אתה אומר שהכול מכור?     

נאור שירי: אני רוצה לפרגן לך שוב על הפעם הקודמת

נאור שירי:  פה יש לי הרגשה שזה לא יקרה

נאור שירי:  יכול להיות שתפתיע אותי ותקבל ממני אפילו ציוץ

נאור שירי:  פרגון

נאור שירי:  נוריד לך עוד כמה מנדטים

נאור שירי:  הבעיה שלי האמיתית היא שבאמת מכור, וחבריי, חברי הקואליציה, אתם היום בקואליציה, וכייף, ונכון, אולי תביעו קצת ביקורת, תזדהו קצת עם האופוזיציה, אבל בסוף תצביעו

נאור שירי:  אנחנו כולנו יודעים מה תעשו, נכון? אני לא יודע אם בסדר, אבל זה הנוהג פה

נאור שירי:       פעם שנייה שאני בוועדתה הכנסת, ותגידו לי אתם אם זה הגיוני

נאור שירי:  בפעם הראשונה, מינו ראש ממשלה – דבר מאוד קטן במדינת ישראל – בניגוד לחוק

נאור שירי:  באו לוועדת הכנסת, ואמרו – חבר הכנסת צביקה פוגל – תצביע בעד המינוי שהיה לפני שבוע, גם חוק-יסוד ששונה בכנסת

נאור שירי:  זה היה באמת מחזה שלא ראיתי

נאור שירי:  אותו הדבר קורה גם היום

נאור שירי:  אנחנו באים להכשיר חוק ופטור

בועז טופורובסקי: מה, זה מכשיר חותמת גומי?     

נאור שירי: אני אפילו לא חותמת גומי

נאור שירי:  אתה עם גומי בלי שום חותמת

נאור שירי:  ואפשר להמשיך את המטפורות על הגומי

נאור שירי:  אבל אין כנסת

נאור שירי:  אתם לא שמים לב שאין כנסת? אין כנסת

נאור שירי:  אנחנו סתם, מנהלים פה דיון סתם

נאור שירי:  היועצת המשפטית לכנסת אומרת לאוצר: תביאו את זה, הם אומרים לה: מחר בעוד יומיים

נאור שירי:  כאילו אנחנו בשנות השמונים, בתוכנית של שלום אסייג

נאור שירי:  זה חצי מבודח

נאור שירי:  הם יושבים פה באוצר, הם לא באים

נאור שירי:  הם עולים בזום, רבע שעה לפני מביאים נושא לוועדה

נאור שירי:  תגידו אתם אם זה נשמע לכם הגיוני, גם בזמן מלחמה

נאור שירי:  דווקא בזמן מלחמה דברים צריכים לעבוד כמו שצריך

נאור שירי:  יש חשיבות לכנסת גם בזמן המלחמה

אופיר כץ: תודה

אופיר כץ:  אפרת, משפט, ואנחנו עוברים להצבעה

אפרת רייטן: תודה רבה, אדוני היו"ר

אפרת רייטן:  יש פה אווירה נעימה, וזה גם הרבה בזכותך, אדוני היו"ר, איך שאתה מנהל פה את הוועדה

אפרת רייטן:  אני חושבת שבסך הכול מדובר על עניין מאד מאוד מהותי, למרות שזה כאילו רק פטור

אפרת רייטן:  מדובר בעניין מאוד מהותי, שקשור גם להתנהלות הכנסת, וגם לזכויות

אפרת רייטן:  הזכויות שלנו לקבל את הנייר, את החוק, לדון בו, ללמוד אותו, שיהיה לנו יום וחצי ללמוד את הדברים האלה לפני שאנחנו מצביעים, לא רק כדי לא להרגיש חותמת גומי, אלא כדי לממש את החובה שמוטלת עלינו על ידי האזרחים ששלחו אותנו לכנסת

אפרת רייטן:  הם סומכים עלינו שנמלא את עבודתנו נאמנה

אפרת רייטן:   מדובר כאן באמת בעניין רציני מאוד, ולכן אמרתי את מה שאמרתי גם ליועצת המשפטית של הכנסת

אפרת רייטן:  אני מבינה את סד הזמנים, את הלחץ, את המחויבות של כולנו לסייע במאמץ המלחמתי

אפרת רייטן:  כל מי שיושב כאן, הגיע למקומות האלה – גם להלוויות, גם לשבעות, גם לשטח

אפרת רייטן:  יש לנו אנשים שאיבדנו, וגם אנשים בצבא

אפרת רייטן:  כולנו כאן רוצים בטובת מדינת ישראל, ולמרות כל זאת, להגיד שאנחנו נתחשב בעמדת הפקידים של משרד האוצר, וניתן להם עוד יום או עוד לילה, שבא על חשבון הזכויות המהותיות שלנו כציבור? זה דבר פסול ולכן אנחנו מתנגדים

אופיר כץ: תודה

אופיר כץ:  אם כך, מי בעד מתן הפטור בכל הקריאות?     

אופיר כץ: אושר

אופיר כץ: אם כך, הפטור אושר והצעת החוק תעלה היום לקריאה הראשונה

אופיר כץ:  מדובר בחוק הפחתת הגירעון, כמובן

שגית אפיק: גם משום שבתקופה הזאת הממשלה מבקשת הרבה פטורים מחובת הנחה, וגם באופן כללי, אני מבקשת שלהבא יהיה נציג מטעם הממשלה כשהם מבקשים פטור מחובת הנחה בישיבה ולא בזום

אפרת רייטן: נכון, כי אנחנו נשארנו בלי תשובות

אפרת רייטן:  אני מוכרחה להגיד לדיון ולפרוטוקול

אפרת רייטן:  נשארנו בלי תשובות

אפרת רייטן:  אתם קיבלתם החלטה בלי תשובות, רק שיהיה פה ברור

שרון ניר: איך שהממשלה התנהגה זאת זחיחות שאין כדוגמתה

שרון ניר:  זאת פשוט זחיחות

שרון ניר:       
 3

שרון ניר:  הצעת חוק זכויות החולה (תיקון מס' 15) (מסירת מידע לשם זיהוי נפטר או קביעת סיבת מוות), התשפ"ד–2023 (מ/1686)         

אופיר כץ: הצעת חוק זכויות החולה (תיקון מס' 15) (מסירת מידע לשם זיהוי נפטר או קביעת סיבת מוות), התשפ"ד–2023 (מ/1686)

אופיר כץ:  תנמק נציגת משרד הבריאות, נינא כהן, לשכה משפטית

אופיר כץ:  בזום

אופיר כץ:  מעכשיו והלאה – נוכחות

אופיר כץ:  מי שרוצה פטור – יהיה פה בוועדה

נינא כהן קרן: שלום לכולם, אני אסביר קצת על הצעת החוק, ואז לגבי הקשה לגבי קיצור הנחה

נינא כהן קרן:  המטרה של הצעת החוק היא לאפשר לרופאים במכון לרפואה משפטית ורופאים בלשכת בריאות מחוזית לקבל נגישות ישירה למידע רפואי של נפטרים, וזה מידע שחיוני להם לצורך ביצוע תהליך של זיהוי נפטרים וקביעת סיבת המוות

נינא כהן קרן:  הרופאים במכון חשופים גם היום, בלי התיקון לחוק, לחומר הרפואי, ולכן אין כאן איזושהי פגיעה מהותית או צמצום בזכות לפרטיות של הנפטרים

נינא כהן קרן:  המטרה של ההצעה היא רק לייעל ולזרז את התהליך, בשביל לאפשר את ההבאה של הנפטרים לקבורה כמה שיותר מהר

נינא כהן קרן:  בשגרה, הרופאים במכון צריכים להסתייע במשטרה, המשטרה פונה לבית המשפט ומוציאה צווים כדי לקבל את החומר הרפואי

נינא כהן קרן:  המטרה של ההצעה היא לאפשר להם גישה ישירה למידע הרפואי, כמו שיש לרופא בקופת החולים

ינון אזולאי: כלומר, לא צריך להגיע לבית המשפט, וזה מגיע ישירות

ינון אזולאי:  ככה מזרזים את התהליך על מנת לזהות את הגופה

נינא כהן קרן: זה נכון

נינא כהן קרן:  במובנים מסוימים זה אפילו מגן על הזכות לפרטיות, כי זה עובר כמה שפחות ידיים

ינון אזולאי: חשוב מאוד

נינא כהן קרן: זה בעצם תיקון לחוק זכויות החולה, לסעיף שמדבר על העברת מידע - - - ומרחיב אותו לעניין הזה, ככה שיראו גם טיפול במטופל זיהוי של נפטר, או קביעת סיבת מוות

נינא כהן קרן:  לגבי הקיצור שביקשנו, אני אגיד שגם היום, למרות שחלפו כמעט חודשיים מאז 7 באוקטובר, גורמי המקצוע במכון לרפואה משפטית נדרשים לזהות נפטרים מה-7 באוקטובר, של שרידי גופות שמובאות למכון מהאזור של עוטף עזה

נינא כהן קרן:  בנוסף, מגיעות למכון גם גופות של חטופים שהתקבלו בתקופה האחרונה, בעקבות פעילות של גורמי הביטחון בעזה, ולכן הצורך לקדם את התיקון בלוחות זמנים מזורזים

אופיר כץ: תודה

צביקה פוגל: חבל שנדרשנו למלחמה בשביל חוק טוב כזה

אופיר כץ: נכון

אופיר כץ:  מי בעד בכל הקריאות? 

אופיר כץ: אושר

אופיר כץ: אושר פה אחד

אופיר כץ:       אני מגיש רוויזיה על הסעיף הראשון, על חוק הפחתת הגירעון

אופיר כץ:  נצביע בשעה 15:00

בועז טופורובסקי: רוויזיה

אופיר כץ: גם בועז מגיש רוויזיה, ונצביע בשעה 15:00

אופיר כץ:       בנוסף, אני מעדכן שהיום, לקראת סיום המליאה, יכול להיות שהוועדה תתכנס שוב לקראת סיום המליאה

אופיר כץ:       תודה, אנחנו יוצאים להפסקה

ינון אזולאי: אני מחדש את ישיבת ועדת הכנסת בדיון על רוויזיה שהוגשה על ידי יושב-ראש הוועדה, חבר הכנסת אופיר כץ ועל ידי חבר הכנסת בועז טופורובסקי, לסעיף 1, בהצעת חוק הגדלת הגירעון

ינון אזולאי:  מכיוון שמגישי הרוויזיות אינם נמצאים, רואים את הרוויזיות ככאלה שנדחו

ינון אזולאי:  תודה רבה, הישיבה נעולה